Îqtîdarê faşîstî yê AKP-MHPyî cerganê xo reyde 9ê teşrîna verêne ya 2019î de Rojawan îşxal kerdbi. Nê hêrişan de dewa Mişrefa ya Eyn Îsayî de 21ê teşrîna verêne de Dozgîn Temo (Çîçeke Kobanê) amebî esîrgirewtene û dima zî amebî tepiştene. Roniştişo 3. yê dewaya Çîçeke Mehkemeya Cezaya Girane ya 5. ya Riha de ame kerdene.
Roniştiş de Çîçeke Kobanê bi rayîrê açarnayoxî/e pawitişê xo da û eşkera kerd ke a şerwana YPJyî ya, tewra şerê çekdarî nêbîya û gule nêeşt.
Dozgerî seba Çîçeke Kobanê cezaya 'muebeda girankerde' waşte û avûkatî/e seba pawitişî wextêk waşt.
Dima heyetê mehkeme da zanayene ke wa Çîçeke nêra veradayene û roniştiş raloqê 24ê teşrîna peyêne kerd.
